Euroopa Liidu Teataja L 192 , 02/08/1996 Lk 0019 - 0020



Nõukogu otsus, 23. juuli 1996, millega määratakse asutus, mis vastutab koostöö eest tõupuhaste aretusveiste kontrollimeetodite ja tulemuste hindamise ühtlustamise eest (96/463/EÜ) EUROOPA ÜHENDUSTE NÕUKOGU, võttes arvesse Euroopa Ühenduse asutamislepingut, võttes arvesse komisjoni ettepanekut, võttes arvesse nõukogu 18. juuni 1987. aasta direktiivi 87/328/EMÜ tõupuhaste aretusveiste tõuaretuses vastuvõetavaks tunnistamise kohta, [1] eriti selle artiklit 5, ning arvestades, et: tuleks määrata asutus tõupuhaste aretusveiste tõuaretuses vastuvõetavaks tunnistamisel kasutatavate kontrollimeetodite ja saadud tulemuste hindamise ühtlustamiseks; tuleks määratleda kõnealuse asutuse volitused ja kohustused; saadud kogemusi silmas pidades tuleks tõupuhaste aretusveiste kontrollimeetodite ja tulemuste hindamise ühtlustamisel tehtava koostöö eest vastutavaks asutuseks määrata Interbull Centre, ON VASTU VÕTNUD KÄESOLEVA OTSUSE: Artikkel 1 1. Lisas I osutatud asutus määratakse tõupuhaste aretusveiste kontrollimeetodite ja tulemuste hindamise ühtlustamisel tehtava koostöö eest vastutavaks asutuseks. 2. Lõikes 1 määratud asutuse kohustused sätestatakse II lisas. Artikkel 2 Käesolev otsus on adresseeritud liikmesriikidele. Brüssel, 23. juuli 1996 Nõukogu nimel eesistuja I. Yates [1] EÜT L 167, 26.6.1987, lk 54. Direktiivi on muudetud 1994. aasta ühinemisaktiga. -------------------------------------------------- I LISA Asutuse nimi: INTERBULL Centre Department of Animal Breeding and Genetics Swedish University of Agricultural Sciences Box: 7023 S-750 07 Uppsala, Sweden -------------------------------------------------- II LISA Käesoleva otsuse artikli 1 lõikes 1 määratud asutuse kohustused on järgmised. 1. Olla otsuses 86/130/EMÜ [1] sätestatud tõupuhaste aretusveiste aretusväärtuse kontrollimeetodite ja hindamise dokumentatsiooni- ja teabekeskus Euroopa Liidu liikmesriikide jaoks. Selle kohustuse täitmiseks: - võtab kõnealune asutus korrapäraselt vastu aretusväärtuse hinnanguid ning nende aluseks olevaid andmeid, - võrdleb kõnealune asutus tõupuhaste aretusveiste aretusväärtuse erinevaid kontrolli- ja hindamismeetodeid. 2. Liikmesriikide või komisjoni taotluse korral: a) osutada abi tõupuhaste aretusveiste aretusväärtuse erinevate kontrolli- ja hindamismeetodite ühtlustamisel, eelkõige soovitades teatavate arvutusmeetodite kasutamist; b) osutada abi loomade aretusväärtuse kontrolli- ja hindamismeetodite tulemuste võrdlemisel eri liikmesriikides, eelkõige: - töötades välja kontrollimenetlusi, mis võimaldavad teha hindamisi eri liikmesriikides, et parandada tulemuste asjakohasust ja selektsiooniprogrammide tõhusust, - teha karja rahvusvahelisi hindamisi eri liikmesriikides tehtud aretusväärtuse hindamiste alusel, - levitades rahvusvaheliste hindamiste üksiktulemusi, - avalikustades ümberarvestusvalemeid ja teavet kogu asjakohase aretustöö kohta; c) aidata otsuse 86/130/EMÜ lisa punktis I osutatud asutustel osaleda aretusväärtuse hindamistulemuste võrdlemisel rahvusvahelisel tasandil; d) hinnata tõupuhaste aretusloomade hindamise probleeme ning püüda lahendada eri liikmesriikides tehtavate aretusväärtuse hindamistega seotud probleeme. [1] EÜT L 101, 17.4.1986, lk 37. Otsust on viimati muudetud otsusega nr 94/515/EÜ (EÜT L 207, 10.8.1994, lk 30). --------------------------------------------------